Chilongesa 1
Uno Mujimbu Wamwaza Wapwa Uka?
1. Uno mujimbu uka wafuma Kuli Kalunga?
Kalunga asaka vatu valivwise kuwaha kuyoya hamavu. Atangile vyuma vyosena vyatwama hamavu mwomwo yakuzanga vatu. Kalinwomu awahise vyuma mangana vatu vatwame kanawa mukaye kosena. Mwasokola vatu kukuyanda chosena.—Tangenu Yelemiya 29:11.
Kakweshi fulumende yize yahasa kufumisako ukenya, misongo nakufwako. Oloze kuli mujimbu wamwaza. Kalinwomu vene ngana Kalunga mwafumisako jifulumende javatu josena nakuneha fulumende yenyi. Vatu navakapwamo navakalivwisa kuwaha kutwama mukuunda nakupwa vakulikangula kumijimba.—Tangenu Isaya 25:8; 33:24; Ndanyele 2:44.
2. Mwomwo ika mujimbu wamwaza uli nakusakiwa mukapachapacha?
Kuyanda nachikakuma omu Kalunga mwakafumisako vatu vavapi vosena. (Zefwanyiya 2:3) Uno vyuma kana navikasoloka lwola muka? Mazu aKalunga avulukile chimweza vyumevi vili nakuyanjisa vatu makumbi ano. Vyuma vili nakusoloka makumbi ano vili nakusolola nge Kalunga kalinwomu awahise vyuma.—Tangenu WaChimoteu 2, 3:1-5.
3. Vyuma muka twatela kulinga?
Twatela kulinangula vyaKalunga muMazu enyi Mbimbiliya. Mbimbiliya yapwa nge himukanda uze atusonekela chisemi chetu wazangi. Yeji kutulwezanga mwakulivwishila kuwaha kuyoya oholili navyuma twatela kulinga mangana tukalivwise kuwaha kuyoya haya myaka yosena hano hamavu. Vatu vamwe kaveshi kuwahililako hakumimona vali nakumikafwa mwivwishise kanawa Mbimbiliya. Oloze kanda kulitwamina kulinangulako mangana mukapwe nakuyoya chahaya myaka yosena chize chapwa hikuyoya chimwe chamwaza chikuma.—Tangenu Vishimo 29:25; Kusoloka 14:6, 7.
LINANGULE VIKWAVO
Lombenu Vaminangule Mbimbiliya Hawana Wakanyombo
Mwomwo Ika Twatela Kulinangwila Mbimbiliya?
Mbimbiliya yinakukumbulula vihula vyavilemu vyavatu vavavulu mukaye. Kutala nayenu namusaka mbimbiliya yikumbulule vihula vyenu tahi?
cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn cjk_Latn tso_Latn cjk_Latn cjk_Latn cjk_Latn